钦定古今图书集成/明伦汇编/氏族典/第039卷 > 江彬
## 钦定古今图书集成/明伦汇编/氏族典/第039卷 > 江彬

按《明外史江彬传》：“彬，宣府人。初为蔚州卫指挥佥事。
正德六年，畿内盗起，调边兵。彬以大同游击隶总兵
官张俊麾下，过蓟州，杀一家二十馀人，诬为贼，以功
得赏。后与贼战淮上，被三矢，其一著面，镞出于耳，拔
之更战。武宗闻而壮之。七年，贼平，还过京师，遂不遣。
因钱宁见帝，谈兵帝前，帝悦，擢都指挥佥事，出入豹”
房同卧起。请调辽东、宣府、大同、延绥四镇军号“外四
家团练。”大内八年领神威营。未几，赐国姓。十年迁都
督佥事，导帝巡幸宣府。十二年八月度居庸，至宣府，
幸阳和。迤北五万骑入寇。诸将王勋等力战至应州，
寇引去。是日微勋，乘舆几殆。十三年正月还京。二月
复导帝往还。录应州功，封彬平卤伯。又导帝远历边
塞，凡数千里。南幸之议起，廷臣百馀人伏阙谏，彬故
激怒帝，悉下狱，多杖死者。彬亦意沮，议得寝。会宸濠
反，复赞帝亲征。命彬提督，赞昼机密军务，兼督东厂
锦衣官校办事，扈帝以行。十五年六月幸牛首山。诸
军夜惊，讹言彬欲为逆，久之乃定。宸濠就擒，发南京。
九月至清江浦，渔于积水池。舟覆被溺，遂得疾。十月
至通州。彬尚欲劝帝幸宣府，会帝体惫甚，乃至京。帝
崩，太后命收彬。世宗即位，磔彬于市。子勋杰、鳌熙，俱
斩。妻杨氏、幼子然，女千金、万金、贵金，发功臣家为奴。